cyanic-selkie/wikianc huggingface dataset:
507.
Godina 507. (DVII) bila je redovna godina koja počinje u ponedjeljak u julijanskom kalendaru. U svoje vrijeme je bila poznata kao Godina konzulstva Anastazija i Venancija (ili, rjeđe, godina 1260. Ab urbe condita). Oznaka 507. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Kalac (Goražde)
Kalac je naseljeno mjesto u gradu Goraždu, Bosna i Hercegovina.
Bahami
Bahami su ostrvska država u Atlantskom okeanu. Obuhvata arhipelag od 700 ostrva u Atlantskom okeanu, istočno od Floride i sjeverno od Kube. Glavni grad države je Nassau, koji se nalazi na ostrvu New Providence. Prema podacima Kraljevskih odbrambenih snaga Bahama, u sastav Bahama ulazi i 470,000 km2 vodene površine. Starosjedilačko stanovništvo je Lucayan, ogranak Arawak naroda. Iako Španci nisu nikada kolonizirali Bahame, oni su Lucayan stanovništvo prodavali u roblje na ostrvu Hispaniola. Intenzivno naseljavanje ovog ostrvlja od strane stranih doseljenika je kulminiralo u periodu od 1513-1648. Dominirali su Englezi, koji su se proširili iz Bermude. Bahami su postali britanska kolonija 1718. Nakon Američkog rata za nezavisnost, hiljade robovlasnika su se naselili na Bahame sa svojim robovima, time su uspostavili plantažerski način proizvodnje na ovim ostrvima. Kada je Velika Britanija 1807. ukinula međunarodnu trgovinu robljem, veliki broj crnačkih robova je imigriralo sa Floride na Bahame. Bahami su i danas dio Commonwealtha, iako su 1973. izglasali nezavisnost od Ujedinjenog Kraljevstva. Trenutni monarh države je kraljica Elizabeta II. Prema najznačajnijem privrednom pokazatelju, BDP-u, Bahami se ubrajaju među najbogatije države Amerike (u rangu sa SAD i Kanadom).
Etimologija
Naziv Bahami je preuzet iz španskog jezika, baja mar (prev. plitko more, oseka). Ime se često povezuje i sa lokalnim nazivom Guanahani, čije značenje još uvijek nije objašnjeno.
Historija
Taino narod se doselio na južne dijelove Bahama sa Kube i Hispaniole još u 11. vijeku. Oni su na Bahamaima poznati kao Lucayani. Smatra se da je prilikom prvog dolaska Kolumba na Bahame 1492. na otocima živjelo oko 30.000 Lucayana. Veliki broj starosjedilaca je umro, nakon dolaska Španaca, ali ne od njihove surovosti prema domorocima, već od slabog imuniteta i različitih bolesti, u prvom redu boginja. Tokom 18. i 19. stoljeća Bahami su bili raj za pirate, uključujući i okrutnog Crnobradog ( Edward Teach). Kako bi uništila "Piratsku republiku", Velika Britanija je Bahame proglasila kraljevskom kolonijom 1718.g. Tokom Rata za nezavisnost SAD-a i poznate bitke kod Yorktowna u kojoj je Britanija poražena, španska flota je ušla u glavni grad Nassau i okupirala ga 1722. godine. Prema odredbama Pariskog dogovora iz 1783.g. Španija se morala povući sa Bahama. Britansko carstvo je 1. avgusta 1834.g. ukinulo ropstvo, a na Bahamima je taj proces završio i ranije, 1807.
1973.g. Bahami su postali zvanično nezavisna država, ali kao član Commonwaealtha nacija.
Vlada i politika
Bahami su parlamentarna konstitucionalna monarhija kojom upravlja kraljica Elizabeta II, kao kraljica Bahama. Politička i pravna tradicija je jako slična onoj u Ujedinjenom Kraljevstvu Velike Britanije i Sjeverne Irske.
Politička moć je u rukama dvodomnog parlamenta, koji se sastoji od 38 članova donjeg doma i 16 članova Senata. Glava vlade je predsjednik, koji je lider partije, koja ima najviše članova u donjem domu.
Bahami imaju dvopartijski sistem u kojem dominira lijevičarska i desničarska stranka, s obzirom na to da ostale mnogobrojne stranke nisu u mogućnosti osvojiti glasove na izborima za parlamentarnu skupštinu.
Ljudska prava koja su zaštićena Ustavom su: pravo na slobodu govora, štampe, vjere, udruženja i pokreta. Iako se Bahami ne nalaze u regiji Kariba, član su Karipske zajednice.
Administracija
Okruzi, tj. distrikti Bahama imaju sistem lokalne samouprave svugdje, osim u Nju Providensu (u kojem živi oko 70% populacije Bahama) kojim upravlja direktno centralna vlada. Ukupno postoji 38 distrikta u kojima se izbori održavaju svakih pet godina.
Vojska
Bahami nemaju svoju vojsku niti zračne snage. Vojska ove države je uključena u okvir Kraljevskih odbrambenih snaga Bahama (engl. RBDF- Royal Bahamas Defence Force). RBDF ima zadatak da brani Bahame, čuva njihov integritet, zaustavi trafiku drogom, ilegalna useljavanja, očuva resurse itd. u skladu sa zakonom. RBDF je nastao 31. marta 1980.
Zastava
thumb|184x184px|Nacionalna zastava Bahama thumb|230x230px|Grb Bahama Glavna stranica: Zastava Bahama
Jaka crna boja predstavlja snagu ujedinjenih ljudi. trokut okrenut prema tijelu zastave simbolizira odlučnost bahamskog naroda u njegovom procesu nezavisnosti. Boje pozadine simboliziraju more i pijesak.
Grb
Glavna stranica: Grb Bahama
Grb Bahama opisuje ljude ovog otočja. Bahamski grb sadrži štit sa nacionalnim simbolima u sredini. Štit drže marlin i flamingo, s obzirom na to da su oni nacionalne životinje Bahama. Flamingo stoji na zemlji, dok je marlin na moru. To ukazuje na geografiju države.
Geografija
Država leži između  20° i 28° sjeverne geografske širine, i 72° i 80° zapadne geografske dužine. 1864. godine, guverner Bahama je izjavio da se u sklopu kolonije nalazi 29 ostrva, 661 koraljni greben i 2,387 stijena.
Bimini je najbliže ostrvo SAD-u. Ovo ostrvo je poznato i kao kapija Bahama. Inagua je najjugoistočnije ostrvo. Androsovo ostrvo je najveće površinom. Među ostalim poznatim ostrvima ubrajaju se: Eleuthera, Cat Island (Mačije ostrvo), Long Island (Dugo ostrvo), San Salvador Island (Ostrvo svetog spasa), Exuma, Mayaguana... Glavni grad, Nassau se nalazi na ostrvu New Providence.
Sva ostrva su niska i ravna, sa nadmorskom visinom koja rijetko prelazi 20 m. Najviša tačka države je Mt. Alvernia (raniji naziv- Como Hill) na Cat Islandu, s visinom od 63 m.
Klima i vegetacija
Bahami pripadaju tropskom savanskom klimatu prema Kepenovoj klasifikaciji klima, ili međunarodono poznato kao skupina Aw. Nikada nije zabilježena neka hladnoća niti smrzavanje od niskih temperatura. Razlog ove klime leži u geografskom položaju države. Karipska regija i isturenost prema Atlantiku. Jedan od najznačajnijih faktora klime Bahama je topla Golfksa morska struja koja zapljuskuje obale otoka. Kao u većem dijelu tropskih klimata, pa tako i na Bahamima, sezonske kiše uvijek prati sunčano vrijeme, a ljeto je najsušnije godišnje doba. Bahami su najduži period sušni i sunčani i u prosijeku imaju oko 3000 sati sunčanog vremena godišnje. Razlika između najtoplijeg i najhladnijeg mjeseca je svega 5 °C. Bahami su česta meta brojnih tropskih oluja i uragana. 1992. god. uragan Andrew prešao je preko sjevernih otoka, a uragan Floyd je 1999.g. prešao preko istočnih otoka Bahama.
Privreda
Bahami zavise od turizma, kao glavne privredne aktivnosti. Usluge u turizmu zapošljavaju oko polovinu radno aktivnog stanovništva. Turizam ostvaruje i oko 60% BDP-a. 2012. godine Bahame je posjetilo oko 5.8 miliona posjetitelja. Druga najznačajnija djelatnost je bankarstvo, odnosno financijske usluge, koje ostvaruju oko 15% BDP-a. Bahami imaju jedan od najviših brutosruštvenih proizvoda po glavi stanovnika u Americi. BDP iznosi preko $23.000.
Stanovništvo
Na Bahamima živi 391.232 stanovnika (stanje: 2016), od čega je 25,9% mlađe od 14 godina. 67,2% stanovništva je zrelo, tj. između 15-64 godine, a samo 6,9% je starog stanovništva koje ima preko 65 godina. Prema podacima iz 2010.g. stopa rasta stanovništva je 0,925%. Natalitet je iznosio 17,81‰, a mortalitet 9,35‰. Bahami su migracijama gubili stanovništvo. Tako da je stepen migracije iznosio -2,13‰. Prosječna dužina života je bila 69,87 godina, i to za žene 73.49, a za muškarce 66.32. Stepen fertilnosti je 2.0 djeteta po jednoj ženi.
Etničke skupine
Na Bahamima živi više etničkih skupina. Afrobahamsko stanovništvo svoje korijene vuče iz Zapadne Afrike. Prvo crnačko stanovništvo na otočju su bili robovi koji su se oslobodili ropstva i došli sa bermudskog otoka. Danas je afrobahamsko stanovništvo dominantno na otoku i čini 85% ukupne populacije.
Prema popisu stanovništva iz 2010.g. na Bahamima je živjelo ukupno 16,598 pripadnika bijele rase. Evrobahamskog stanovništva je bilo 38,000. Evrobahamsko stanovništvo vodi porijeklo od engleskih puritana i američkih lojalista koji su se doselili u periodu tokom Rata za nezavisnost. Danas evropeidi čine 12% populacije. Na samom početku 20. stoljeća nekoliko Grka se doselilo kako bi doprinijeli razvoju industrije. Oni su razvili svoju malobrojnu ali razvijenu grčko-bahamsku kulturu. Danas na Bahamima živi manje od 1% Grka.
U etničkom smislu ovdje živi 85% afrikanaca, 12% evropeida, 3% azijata i latinoamerikanaca. U religijskom smislu, otok je homogen, jer dominiraju hrišćani. Baptista je oko 35,4%, anglikanaca 15,1%, rimokatolika 13.5%...
Zvanični jezik otočja je engleski, koji pričaju bahamskim dijalektom. 98,2% stanovništva je pismeno, prema podacima iz 1995.g.
Sport
Sport je prepoznatljiv znak bahamske kulture. Nacionalni sport je jedrenje. Bahamski
Kultura
Kultura Bahama je mješavina afričke, britanske i američke kulture. U manje razvijenim "vanjskim" otocima, popularne rukotvorine uključuju košare spravljene od palminih listova. Isti materijal se koristi za izradnju šešira i torbi koji su omiljeni kod turista. U popularne predmete spadaju i tzv. "voodo lutke", čija proizvodnja je, međutim, više produkt stranih utjecaja nego domaće kulture.
Poseban vid zabave na Bahamima predstavlja junkanoo, šarolika ulična parada s muzikom i plesom koja se održava uglavnom u Nassauu na Dan darova i za Novu godinu. Junkanoo se proslavlja i za druge praznike, kao što je Dan emancipacije. Mnoga naselja na Bahamima održavaju tradiciju regata, kada Bahamljani koriste tradicionalne drvene brodove da se otisnu na pučinu i plove jedan ili više dana.
Što se tiče bahamske kuhinje, ona je mješavina karipske, evropske i afričke. Neka naselja na otočju održavaju festivale koji su povezani s određenim tradicionalnim kulturama hrane te regije, kao što su "Festival ananasa" u Gregory Townu.
Bahamska kultura je bogata pričama, legendama, tradicionalnim vjerovanjima i folklorom. Neka od najpoznatijih legendi na Bahamima uključuju i Luscu, morsko čudovište za koje se kaže da živi u impozantnim "plavim rupama" kod Androsa, te čikčarni, sovoliko legendarno biće koje se krije u šumi. Prema legendi, putnik koji sretne čikčarniju i prema njoj se ophodi lijepo, bit će nagrađen srećom, a u suprotnom, nesrećom i teškim vremenima.
Neki od najpoznatijih pisaca Bahama jesu: Susan Wallace, Percival Miller, Robert Johnson, Raymond Brown, O.M. Smith, William Johnson, Eddie Minnis i Winston Saunders.
Tulumba
mini|Tulumbe Tulumba je desert dubokog prženja koji se nalazi u osmanskoj kuhinji i regionalnim kuhinjama bivšeg Osmanskog carstva. To je prženo tijesto natopljeno sirupom, slično jalebisu i churrosu. Napravljena je od kvasca tijesta od beskvasnog tijesta (duljine oko 3 cm) s malim ovoidnim oblikom s obodima duž njega pomoću vrećice za tijesto ili preše za kolače s prikladnim krajnjim komadom. Prvo se prži do zlatne boje, a zatim se preko njega ulije šećer-slatki sirup kad je još vruće. Jede se hladno.
Djeca svjetla
Dijeca svijetla su imaginarna organizacija iz svijeta epske fantastike Točak vremena. Dijeca svijetla su nastala tokom Stoljećnog rata. Osnovao ih je mudrac Manetar. Borili su se protiv Prijatelja mraka. Od propovjednika su prerasli u strogu vojničku oragnizaciju. Njihov znak je razgranato zlatno sunce. Njihov vođa zove se kapetan zapovjednik. Njihov centar je u zemlji Amadiciji, iako je većina članova raštrkana po drugim zemljama, praveći nevolje. Centralna tvrđava Djece svijetla naziva se Kupola istine. Oni mrze Aes Sedai i sanjaju o opsadi Tar Valona. Djeca svijetla koja ispituju zarobljenike zovu se I spitivači. Oni su na lošem glasu zato sto se priča da ih zanima samo priznanje zarobljenika da je Prijatelj mraka. Čak i neki zapovjednici Djece svijetla mrze Ispitivače.
508.
Godina 508. (DVIII) bila je prijestupna godina koja počinje u utorak u julijanskom kalendaru. U svoje vrijeme je bila poznata kao Godina konzulstva Venancija i Celera (ili, rjeđe, godina 1261. Ab urbe condita). Oznaka 508. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Sljepoočna kost
Sa strana, ova kost je prekrivana lobanjskim krovom i strukturama ušiju. Kroz sljepoočni kost prolazi sedam donjih moždanih živaca i glavni krvni sudovi do i od mozga.
Struktura
Sljepoočna kost sadrži četiri dijela: klinasti, sisasti (mastoidni), petrozni i bubni dio
Sitasti dio je najveći i pozicioniran iznad ostatka kosti. jagodični nastavak je dug i napet, a strši iz donje regije pločastog dijela i zglobljava se s jagodičnom kosti. Sisasti nastavak je zadnjedonji sitasti dio. Spojen je sa nastavcima sitastog i sisastog dijela i između klinastog i potiljačnog ležišta petroznog dijela, koji je u obliku piramide. Bubnički dio je relativno mali i nalazi se ispod sitastog dijela, ispred nastavka mastoidnog dijela, a iznad u odnosu na trnastog nastavka. Trnoliki nastavak je usmjerena nadolje i medijslno prema naprijed, između parotidne žlijezde i unutrašnje vratne (jugularne) vrene. . Izduživanje ili odstupanje smjera trnastog (stiloidnog) nastavka može nastazi zbog kalcifikacije u njegovom ligamentu, u stanju koje je poznato kao Eagle sindrom.
Rubovi
<Gallery> Occipitomastoid suture.png|Potiljačnosisasti šav koji dijeli potiljačnu sisasti dio sljepoočne kosti SchaedelSeitlichSutur3.png|Sitasti šav – razdvaja tjemenu i klinasti dio sljepoočne kosti SchaedelSeitlichSutur10.png|Klinstositasti šav – razdvaja klinasti i sitasti dio sljepoočne kosti SchaedelSeitlichSutur4.png|Jagodičnosljepoočni šav – razdvaja jagodičnu kost i jagodični nastavak sljepoočne kosti
Etimologija
Tačno porijeklo latinskog naziva temporalna je nepoznat Smatra se da potiče iz starofrancuske riječi temporal (=vremenski), što znači "zemaljsko", koja je direktno proizišla iz latinske tempus (= put, odgovarajuće vrijeme ili godišnje doba). Temporalne kosti se nalaze na bočnim stranama lobanje, gdje se siva kosa obično pojavljuju rano, odnosno označava životnu dob. Ili se to može odnositi i na pulsaciju potpovršnske sljepoočne arterije, čija pulsacija označava protok vremana. Tu je i moguća veza sa grčkimm glagolom temnion, za ranjavanje u borbi. Lobanja je u ovoj oblasti tanka i predstavlja ugroženo područja za udarac bojnom sjekirom.
Trut
mini|desno|300px|Trut
Trutovi su muške jedinke kod pčela. Njihov zadatak je oplođivanje matice. Trutovi imaju snažna krila i velike oči, a to im je potrebno da za vrijeme leta mogu opaziti i dostići maticu. Trutovi nemaju žaoke pa prema tome ne mogu se braniti. Trutovi postaju polno zreli između 8 i 14 dana života. Oni za vrijeme toplih sunčanih dana izlijeću iz košnica da bi se sreli sa maticama. Poslije sparivanja s maticom, trut ugiba. Tako dugo dok traje lijepo vrijeme i dok cvijeće obilno proizvodi nektar, trutovi u svom društvu nalaze gostoprimstvo i hranu. Ali u jesen čim nestane paše, u pčelinjacima počinje takozvano izbacivanje trutova. Trutove koji se vraćaju s leta, pčele ne puštaju natrag u košnicu. A one trutove koji su košnici potiskuju što dalje od meda dok ih konačno ne izbace iz košnice. Izbačeni trutovi sakupe se u grupama oko leta, dok ne uginu od zime i gladi. Prema tome u normalnim pčelinjim društvima trutova preko zime nema. Uzimajući u obzir da za razvoj ličinke jednog truta treba otprilike isto toliko hrane kao za tri ličinke pčela radilica, te da odrasli trutovi pojedu veliku količinu hrane, potrebno je da se u pčelinjacima broj trutova ograniči.
NGC 1951
NGC 1951 (također poznat kao ESO 85-SC86) je otvoreno zvjezdano jato i nalazi se u sazviježđu Zlatna riba. Prvo otkriće je napravio John Frederick William Herschel 23. decembra 1834. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Zarah Leander
Zarah Leander (15. mart 1907. – 23. juni 1981.) je bila švedska glumica i pjevačica. Rođena je kao Zarah Stina Hedberg u Karlstadu, a umrla u Stockholmu. Njena karijera u vrijeme Trećeg rajha je bila kritizirana. Ironično njeni djed i baka su bili Židovi.
Iako je još kao mala učila svirati violinu i klavir i nastupala na pozornici još sa 6 godina, Zarah se u toku svog života posvetila i drugim stvarima. Još kao tinejdžerka provela je dvije godine u Rigi(1922–1924) gdje je naučila tada vodeći svjetski jezik, Njemački. Počela je raditi kao sekretarica i udala se za Nils Leander (1926) s kojim je imala dvoje djece. Međutim 1929 se amaterski uključila u putujući kabare Ernst Rolfa i prvi put pjevala "Vill ni se en stjärna" (Da li želiš vidjeti zvijezdu) koja je uskoro postala njena glavna pjesma po kojoj je svugdje bila prepoznatljiva.
1930 je snimila svoju prvu ploču i igrala u filmu. Već 1931 se snažno probila u svijetu slavnih ulogom u opereti Franz Lehara Sretna udovica. Ubrzo su stigle i ponude iz Evrope i Hollywooda. Ona se odlučila za internacionalnu karijeru na Evropskom kontinentu uprkos nestabilnoj političkoj situaciji, i kao majka dvoje školaraca odbila se preseliti u Ameriku, (Već tada je bila razvedena).
Nakon 1936. potisala je ugovor sa UFA-om u Berlinu i kao njihova glavna zvijezda učestvovala je u deset filmova koji su većinom doprinosili prpagandi Trećeg Rajha. Ali Zarah se uopće nije družila sa vodećim predstavnicima Nazi partije niti preuzela neku od zvaničnih dužnosti u ovoj partiji kao što su to mnoge zvijezde radile.
Njen zadnji film u nacističkoj Njemačkoj je doživio premijeru 3 marta 1943. Njena vila u elitnom dijelu Berlina je bila zahvaćena udarom vjetra što ju je uništilo. Tada su Nijemci počeli vršiti pritisak na Zarah da primi njemačko državljanstvo, ali Zarah je prekinula svoj ugovor sa UFAom i vratila se u Švedsku.
Nakon razrješenje bitke za Staljingrad 1943, Švedska koja je za vrijem rata bila neutralna počela je kritikovati Njemačku. Zarah Leander, koja je bila isuviše usko vezana za nacističku propagandu bila je također kritikovana. Iako je uspjela naći uloge i na Švedskim pozornicama, nakon rata se ipak vratila u Njemačku i Austriju gdje je igrala u mjuziklima i davala koncerte. Nikada više nije stekla staru popularnost.
2003. bronzana statua je podignuta u njenom rodnom gradu Karlstad ispred Opera house of Värmland gdje je Zarah zapošela svoju karijeru.
509.
Godina 509. (DIX) bila je redovna godina koja počinje u četvrtak u julijanskom kalendaru. U svoje vrijeme je bila poznata kao Godina konzulstva Inportuna bez kolege (ili, rjeđe, godina 1262. Ab urbe condita). Oznaka 509. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Sirnica
Sirnica je specijalitet bosanske kuhinje preuzet iz turske kuhinje. To je pita od sira, koje se mota u tanko razvučeno tijesto jufke. Zavisno od načina pripreme, u Bosni i Hercegovini se najčešće duge, umotane jufke savijaju u krug, zvrk, što odgovara okrugloj, plitkoj tepsiji u kojoj se peče. Za pravougaonu posudu, pleh, slaže se u redove. Postoji i tzv. slagana sirnica, koji se spravlja tako da se jufke ne motaju, nego se manji komadi tijesta posuti sirom, slažu u slojeve. Poslužuje se uz kiselo mlijeko ili jogurt. Mjesta gdje se mogu probati sirnice i bureci zovu se buregdžinice i mogu se naći u gotovo svim mjestima Bosne i Hercegovine.
Kamen (Goražde)
Kamen je naseljeno mjesto u gradu Goraždu, Bosna i Hercegovina.
Abdurezak Hivzi Bjelevac
Abdurezak Hivzi Bjelevac bio je bosanskohercegovački i bošnjački književnik, publicist i prevodilac.
Rodio se u Mostaru i nakon početničkih nauka završenih u rodnom mjestu, s ocem je otišao u Istanbul na dalje školovanje. Bjelevac uči turski, a kasnije i francuski jezik. Nakon očeve smrti vraća se službujući u Mostaru, Travniku i Stocu. Prvu knjigu pripovijesti izdao je u Mostaru gdje mu izlazi i roman Pod drugim suncem. Roman Minka donosi mu neugodnosti, jer su se izvjesni ljudi u Travniku prepoznali, pa je došlo i do sudskih procesa. Slijedili su zatim romani Iščahureni leptiri, Melika.
Sarađivao je novinarskim prilozima u svim važnijim jugoslavenskim novinama između dva svjetska rata, te uređivao časopise Novi vijek i Behar. Pisao je pripovijetke, drame i romane o životu Bošnjaka, u kojima prikazuje tradicijski svijet koji iščezava u sudaru sa zapadnjačkom civilizacijom.
NGC 6386
NGC 6386 (također poznat kao MCG 9-29-4 i PGC 60367) je galaksija koja je udaljena oko 325 miliona sg od Zemlje i nalazi se u sazviježđu Zmaj. Najveći prečnik je 1,00 (94 hiljade sg) a najmanji 1,0 uglovnih minuta (94 hiljade sg). Prvo otkriće je napravio Lewis Swift 8. juna 1883. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Svetozar Marović
Za sebe je jednom prilikom rekao: "Nisam harizmatska ličnost, već uporni parlamentarac, koji vjeruje da bez jakog parlametnarizma nema demokratije". List Danas ga nedavno nadahnuto opisuje na sljedeći način: "Da je Tito ikada ozbiljno razmišljao o nasljedniku, i da je tada poznavao nekoga kao što je Sveto Marović, "pokret nesvrstanih" sigurno bi imao dostojnog lidera, kao što ne sumnjamo da bi se Marović snašao i na mjestu Kofija Anana, kao što bi vjerovatno mjesto našao, baš onakav kakav je, sa maramicom u džepu, i u galaktičkom senatu koji se da vidjeti u prva dva dela Star Wars sage Džordža Lukasa (Fantomska prijetnja i Napad klonova). Ali, čini se da je takav unikatni Marović, ma koliko bio virtuelan, jedan od rijetkih imenitelja u kojem može da se prepozna SCG." I još: "Obično države zaslužuju bolje predsjednike. Sa Marovićem je stvar obrnuta."
No, nije ni u Marovićevom službovanju na čelu SCG ("Ovdje sada nije riječ o državi. Sada imamo zajednicu dvije države koja je zajednica ‘sui generis’", Marović, februar 2003) sve bilo bez problema. Prema pisanju podgoričkog lista Dan početkom decembra 2004, Svetozaru Maroviću je zaprećeno smrću zbog zalaganja za saradnju sa Haškim tribunalom. Nedavno nije otišao na obilježavanje šezdeset godina od oslobađanja Aušvica, kao ni bilo ko drugi iz SCG, i to je opravdao bolešću, ali se iste večeri pojavio na televiziji ("Došao sam u emisiju sa svim tim tegobama, što je smanjilo moju koncentraciju. Zato sam i napravio klasičan lapsus miješajući Susan Sontag i Eriku Jong"). Nešto prije toga u Londonu su u isto vrijeme bili Marović, Drašković i Davinić, gde su otputovali sa tri različita aviona. Negativan publicitet dobio je i povodom Olimpijskih igara u Atini: Tvrdilo se u medijima da je Marović 'pokušao na silu' da dobije karte za sina i brata. To je demantovao ambasador Dušan Bataković rekavši da im je on kupio karte.
Prošle jeseni Marović je najavio da priprema poziv papi Ivanu Pavlu II da posjeti SCG i da bi takav poziv doprinio afirmaciji evropskog duha tolerancije, ekumenizma i multietničnosti. Srpska pravoslavna crkva i dio političke javnosti bili su vrlo rezervisani prema takvom prijedlogu.
Marović o sebi kaže: "Nekada sam bio bliži Frankfurtskoj školi, možda Markuzeu, danas sam najčešće u društvu ‘Svetih knjiga’. Poneki put mi se učini da je za dan dovoljno pročitati i jednu rečenicu Biblije i da saznate o životu više od desetine drugih knjiga."
Marović je jedan od zaslužnih za osnivanje budvanskog festivala 'Grad-teatar', 'Trga pjesnika', 'Dana alternativne medicine' i drugih manifestacija u Budvi.
Horsens
Horsens je danski grad na poluotoku Jutlandu i ima oko 58.560 stanovnika (1. januar 2005.). Grad je industrijski centar, a ima i jaku elektronsku industriju. U Horsensu se nalazi jedini industrijski muzej u Danskoj.
Uprkos svojoj skromnoj veličini, grad uspijeva privući velika muzička imena i imao je priliku ugostiti Boba Dylana, AC/DC, Madonnu i Rolling Stonese.
Veći susjedni gradovi su Vejle, Silkeborg i Århus.
Heike Kamerlingh Onnes
Heike Kamerlingh Onnes (21. septembar 1853. – 21. februar 1926.) bio je holandski fizičar i dobitnik Nobelove nagrade. On je iskoristio Hampson-Lindeov ciklus kako bi istražio kako se materijali ponašaju kada su ohlađeni na skoro apsolutnu nulu, a kasnije da bi prvi put ukapnio helij, 1908. On je također otkrio superprovodljivost 1911.
Išamael
Išamael je imaginarni lik iz svijeta epske fantastike Točak vremena. On je jedan od Izgubljenih, 13 Aes Sedai iz Doba legendi koji su prešli Mračnom.
Prije Sijenke
U Dobu legendi Išamael je bio poznati teolog i pisac. Tada se zvao Elan Morin Tedronai. Nazvan je Išamel, što znači Izdajnik nade. Napisao je mnoge knjige. Imao je crne, zapovjedničke oči. Bio je veoma pametan. Bio je Aes Sedai. Posjedovao je moći jednake moćima Lijusa Terina Telamona. Kada je otvorena rupa u zatvoru Mračnog, shvatio je da sukob Tvorca i Mračnog nije nov na ovom svijetu. Vjerovao je da su koristili ljude kao pione. Mislio je da će na kraju Mračni pobijediti. Na kraju je postao prvi Izgubljeni, govoreći da je Svijetlost gubitnička strana.
Ba'alzamon
Kada je rupa u zatvoru Mračnog zapečaćena, on nije bio u potpunosti vezan. Vjeruje sa da može da izađe svakih 40 godina. Odgovoran je za skoro svaku krizu od Slamanja svijeta. Pojavljivao se kao muškarac kome je iz usta i očiju izlazio plamen. Na kraju je poludio i počeo da vjeruje da je on Mračni. Troloci su ga nazivali Ba'alzamon, što znači Srce Mraka . Na kraju su svi počeli da vjeruju da je to troločko ime za Mračnoga. Nakon oslobađanja iz zatvora Mračnog, lovio je Randa'al Tora, ponovorođenog Lijusa Terina Telamona, dok ga Rand nije ubio u Tiru. Sada je Išamael vaskrsnuo kao Moridin.Ime Moridin u prevodu znači smrt. Još je luđi nego prije.
NGC 237
NGC 237 (također poznat kao IRAS 00408-0023, MCG 0-2-136, PGC 2597 i UGC 461) je prečkasta spiralna galaksija koja je udaljena oko 192 miliona sg od Zemlje i nalazi se u sazviježđu Kit. Najveći prečnik je 1,60 (89 hiljada sg) a najmanji 0,9 uglovnih minuta (50 hiljada sg). Prvo otkriće je napravio Truman Henry Safford 27. septembra 1867. godine.
Heike Kamerlingh Onnes
Dobitnik je Nobelove nagrade za fiziku 1913. godine.
Išamael
Ba'alzamon
Ishamael Ishamael
IC 141
IC 141 (također poznat kao IRAS 01304-1504, MCG -3-5-4 i PGC 5765) je prečkasta spiralna galaksija koja je udaljena oko 523 miliona sg od Zemlje i nalazi se u sazviježđu Kit. Najveći prečnik je 1,30 (198 hiljada sg) a najmanji 1,0 uglovnih minuta (152 hiljade sg). Prvo otkriće je napravio Stephane Javelle 5. decembra 1891. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 4948A
NGC 4948A (također poznat kao MCG -1-33-80 i PGC 45242) je prečkasta spiralna galaksija koja je udaljena oko 71 miliona sg od Zemlje i nalazi se u sazviježđu Djevica. Najveći prečnik je 1,50 (31 hiljada sg) a najmanji 1,3 uglovnih minuta (27 hiljada sg).
Opći izbori u Srbiji 2022.
U Srbiji će 3. aprila 2022. godine biti održani opći izbori za predsjednika i poslanike Narodne skupštine. Prvobitno, parlamentarni izbori su bili zakazani za 2024. godinu; međutim, u oktobru 2020. predsjednik Aleksandar Vučić izjavio je da će vanredni parlamentarni izbori biti održani u aprilu 2022. ili prije toga. Pored općih, lokalni izbori biće održani istovremeno u 12 općina i 2 grada, među kojima je i Beograd.
Srpska napredna stranka (SNS) došla je na vlast 2012. godine nakon što je formirala vladu sa Socijalističkom partijom Srbije (SPS). Oni su uspjeli da osvoje veliku većinu poslaničkih mjesta nakon parlamentarnih izbora 2020. godine, koje je bojkotovala većina stranaka, navodeći da uslovi nisu slobodni i fer. Vučić, koji je izabran za predsjednika 2017. godine, suočio se sa masovnim protestima tokom svog prvog mandata, najviše tokom 2018-2020 i jula 2020. godine. Vučić je nadgledao i međustranačke dijaloge o izbornim uslovima koji su vođeni 2021. godine, dok je dogovor o uslovima između vladajućih i opozicionih partija postignut u oktobru 2021. godine. Tokom 2021. i početkom 2022. održani su i ekološki protesti, čiji je vrhunac bio u novembru i decembru 2021. godine. Vlada je također održala referendum o implementaciji ustavnih promena u januaru 2022. koji je odobrilo 60 posto birača, iako je prijavljeno da je izlaznost bila samo 30 posto.
Svoje prisustvo na izborima učvrstile su i opozicione stranke, poput koalicije Ujedinjeni za pobedu Srbije koja je u anketama dobila najveću podršku među opozicionim strankama. Republička izborna komisija (RIK) potvrdila je da će na općim izborima učestvovati 19 poslaničkih lista i osam predsjedničkih kandidata.
Populistička koalicija predvođena Srpskom naprednom strankom (SNS) došla je na vlast nakon izbora 2012, zajedno sa Socijalističkom partijom Srbije (SPS). Aleksandar Vučić, koji je za potpredsjednika vlade imenovan 2012. godine, izabran je za premijera nakon izbora 2014. godine, a konačno je izabran za predsjednika 2017. godine, osvojivši 55% glasova. Od njegovog dolaska na vlast, posmatrači su ocijenili da je Srbija patila od demokratskog nazadovanja u autoritarizam, praćenog padom slobode medija i građanskih sloboda. Masovni protesti počeli su nakon Vučićevog izbora 2017. zbog dominantne Vučićeve kontrole nad srpskim medijima. Nakon toga, Vučić je imenovao Anu Brnabić za novu šeficu vlade, koja je prvobitno bila nezavisna, ali se kasnije pridružila SNS-u 2019. mini|Listić za parlamentarne izbore koji sadrži svih 19 glasačkih lista.
Crkva svetog Luke na Košutnjaku
mini|desno|Crkva svetog Luke na Košutnjaku mini|desno|Dio unutrašnjosti crkve i [[polijelej]] Crkva svetog apostola Luke je hram srpske pravoslavne crkve. Nalazi u ulici Kneza Višeslava 100, na Košutnjaku u gradskoj općini Čukarica, Beograd, Srbija. Pripada Beogradsko-karlovačkoj arhiepiskopiji.
Historija
Hram je građen u periodu od 1999 do 2003. godine, uz blagoslov patrijarha srpskog Pavla, kao zadužbina Veselina Boškovića, tadašnjeg direktora za građevinsko zemljište grada Beograda, i njegove porodice. Prvi starješina hrama bio je protojerej-stavrofor Milan Vilenica. Krst i zemljište hrama posvećeni su 12. septembra 1999. godine. Temelje hrama posvetio je patrijarh srpski Pavle, oktobra 1999. godine uz sasluženje svećenika. Naredne godine patrijarh Pavle održao je prvu arhijerejsku liturgiju u ovom hramu.
Izgradnja hrama završena je 2002. godine, nakon čega se prešlo na zanatske radove, kada je hram obložen kamenom travertinom uveženim iz Italije i pokriven olovom. Nakon toga hram je dobio tri zvona, koja su izlivena u Innsbrucku u Austriji. Hram svetog apostola Luke posvećen je 22. juna 2003. godine od strane patrijarha Pavla. Izgrađen je u raškom stilu, a u njegovoj porti nalazi se palionica svijeća, koja je izgrađena 2007. godine i posvećena svetom Nikoli, parohijski dom izgrađen je 2004. godine, a spomen česma je podignuta 2005. godine. Crkva, palionica svijeća i spomen česma obloženi su kamenom travertinom. Po projektu g. Lukića izgrađen je ikonostas, a gradio ga je Dragan Šuljagić, kamenorezac iz Užica. Prve ikone na ikonostasu radio je ikonopisac Rad M. Pavlović, a one se danas nalaze u oltaru, dok su na ikonostasu ikone monahinje Jefimije, nekadašnje igumanije manastira Gradac, koja je izradila i ikone za hramovni mesingani horoš. Horoš je izgrađen i postavljen 2009. godine po projektu arhitekte Lukića, od strane akademskog vajara Slobodana Rekalića. Mozaike u hramu radio je Zoran Mihajlović iz Beograda. U crkvi se nalaze čestice svetih moći, za koje se tvrdi da pripadaju svetom Đorđu i prepodobnom Zosimu Tumanskom, kao i jedna stara ruska okovana ikona nerukotvorenog obraza Gospodnjeg.
Rafhvin
Rafhvin je imaginarni lik iz svijeta epske fantike Točak vremena. Rafhvin je jedan od Izgubljenih, 13 moćnih Aes Sedai koji su prešli Mračnom. O Rafhvinu se ne zna mnogo prije Rata Moći. Prišao je Sijenci zbog žudnje za moći i uticajem. Bio je vješt diplomata i nije volio otvorenu borbu. Prije nego što su mu dali ime Rafhvin, zvao se Ared Mosinel. Bio je dobar u manipulaciji ljudima. Postigao je da se par oblasti preda bez borbe. Pokazao se kao osrednji general, ali je bio vješt guverner. Njegova najveća slabost je egoizam. Bio je zatočen u zatvoru Mračnog. Nakon oslobađanja iz tog zatvora, otišao je u Andor i postao savjetnik kraljice Morgaze. Uzeo je ime Gebril. Rand al'Tor, ponovorođeni Lijus Terin Telamon ga je ubio kobnom vatrom.
Forsaken (Wheel of Time)
510.
Godina 510. (DX) bila je redovna godina koja počinje u petak u julijanskom kalendaru. U svoje vrijeme je bila poznata kao Godina konzulstva Severina bez kolege (ili, rjeđe, godina 1263. Ab urbe condita). Oznaka 510. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Bavarska
Bavarska jeste njemačka savezna država (njem. Bundesland). Glavni grad ove pokrajine je Minhen, koji je treći grad po veličini u Njemačkoj. Po površini Bavarska je najveća savezna država Njemačke i poslije Sjeverne Rajne-Vestfalije najnaseljenija. Bavarska se tradicionalno dijeli u tri dijela: Švabsku (njem. Schwaben), Frankoniju (njem. Franken) i Staru Bavarsku (Altbayern). Historija Bavarske proteže se od njenih najranijih naselja i osniva se kao vojvodstvo u 6. vijeku, a preko Svetog Rimskog Carstva postaje nezavisno kraljevstvo i jedna od država Savezne Republike Njemačke. Vojvodstvo Bavarske datira iz 555. godine n.e. U 15. vijeku, vojvoda Bavarske postao je izborni knez Svetog Rimskog Carstva. Kraljevina Bavarska postojala je od 1806. do 1918. godine, kada je Bavarska postala republika. Godine 1946., slobodna država Bavarska je ponovo organizovana na demokratskim osnovama nakon Drugog svjetskog rata. Bavarska ima svoju prepoznatljivu kulturu, koja objedinjuje: jezik, kuhinju, arhitekturu, festivale kao što su Oktoberfest i elemente alpske simbolike.
Administrativna podjela
Bavarska je podijeljena u 7 administrativnih okruga (njem. Regierungsbezirke):
mini|350p|lijevo
Županije
Drugi komunalni sloj sastoji se od 71 ruralnih okruga (njem. Landkreise) koji su uporedivi sa županijama. Oni dijele iste administrativne odgovornosti kao i 25 nezavisnih gradova (Kreisfreie Städte).
mini|350p|lijevo
Nezavisni gradovi u Bavarskoj su:
Aarhus
Aarhus je drugi danski grad po veličini sa 238.559 stan. (298.409 u općini). Aarhus se nalazi u istočnom dijelu Jutlanda.
Ime grada Aarhus se prvi put spominje u 948. godini, kada Adam od Bremena piše da "Reginbrand, biskup crkve u Århusu (Harusam)" učestvuje na crkvenom sastanku u gradu Ingelham u Njemačkoj.
Aarhus se pretežno definiše kao studenski grad jer broji oko 50.000 studenata. Ujedno, Aarhus je dom jednoj od većih bosansko-danskih udruženja na području Danske Bonus Aarhus koje okuplja bosanskohercegovačku omladinu u i oko grada Aarhusa.
= Reference =
Audi A8
mini|250p|desno| 2001 Audi A8 L 6.0 W12 mini|250p|desno|2005 Audi A8 L 6.0 W12 Audi A8 je velika luksuzna limuzina, koju izrađuje njemački proizvođač automobila Audi, kao najluksuzniji model te firme. Nasljednik je modela V8. Većina A8 izvedbi ima Quattro pogon na sve točkove, kao i multitronik ili tiptronik automatski mjenjač. Kao glavni konkurenti ovom modelu, spominju se Mercedes-Benz S-klasa i BMW 7 serija.
Prva generacija (1994-2003)
Audi A8 je debitovao u Evropi 1994. godine, a tek 1997. je postao dostupan na tržištu Sjeverne Amerike.
A8 Coupé
Kupe verzija je izrađena 1997. godine, od strane nezavisne njemačke firme IVM Automotive. Izrađen je samo jedan model, Audija A8 sa dvoja vrata bez srednjih štokova, ali su u Audiju, na osnovu iskustva BMW-ove serije 8, ocjenili da do model neće doživjeti uspjeh na tržištu. Proizveden je samo jedan prototip.
NGC 3435
NGC 3435 (također poznat kao IRAS 10517+6132, MCG 10-16-22, PGC 32786 i UGC 6025) je spiralna galaksija koja je udaljena oko 237 miliona sg od Zemlje i nalazi se u sazviježđu Veliki medvjed. Najveći prečnik je 1,80 (124 hiljade sg) a najmanji 1,2 uglovnih minuta (83 hiljade sg). Prvo otkriće je napravio John Frederick William Herschel 9. aprila 1793. godine.
Fabijan Lovrić
Fabijan Lovrić (Tuzla, 13. septembar 1953.), bosanskohercegovački pjesnik.
Biografija
U Ljubačama i Kiseljaku je završio osnovnu školu, u Tuzli srednju školu i Višu pedagošku akademiju, nakon čega nastavlja daljnji proces usavršavanja te u Beogradu diplomira novinarstvo. U Zadru uspješno završava Visoku učiteljsku školu, a u Zagrebu je odslušao i položio ispite na Poslijediplomskom naučnom studiju književnosti gdje radi doktorsku disertaciju. Radi kao učitelj, novinar, kulturni djelatnik, te je dopisnikom mnogih listova i naučnim časopisa, između ostalih: Republika, Osvit, Hrvatska misao, Zadarska revija, Književna rijeka, Zadarski list, Zadarski regional, Hrvatsko slovo, Glas koncila, Naša ognjišta, Zvrk, Cvitak, Modra lasta.
Objavljuje naučne i stručne radove. Sudjelovao stručnim radom na Školi učitelja 2005. godine u Lovranu. Za književni rad je nagrađivan te nekoliko puta bio u najužem izboru.
Rado odlazi na književne susrete, 2005. godine je dvadeset peti put posjetio Goranovo proljeće, u Lukovdolu, a na Kijevskim književnim susretima je od početka te manifestacije, te kao predstavljač novih izdanja i likovni kritičar učestvuje u mnogim kulturnim akcijama.
Pjesme su mu zastupljene u petnaest knjiga s više autora, neke prevedene na: slovenski, češki, engleski, italijanski, albanski jezik. Iako je prvu pjesmu objavio u Modroj lasti (1967.), časopis za djecu, Zvrk, predložio je nekoliko pjesama za obradu na satu hrvatskog jezika u OŠ Republike Hrvatske.
Djela
Do sada je objavio:
Franjo Leder
Franjo Leder (Tuzla, 1905. - Tuzla, 1963), bosanskohercegovački kipar.
Biografija
Franjo Leder je prvi tuzlanski kipar. Kiparstvo je studirao u Zagrebu kod profesora Robert Frangeš Mihanovića. Kao student radio je na spomeniku kralja Tomislava (Zagreb). U Tuzli je radio mnogo, ali je malo skulptura ostalo. Njegova najvrednija likovna djela su uništili fašisti. Živeći u očaju za uništenim, njemu najvrednijim radovima, postao je nemaran prema svemu pa i prema sebi, što ga je fizički uništilo.
Velika kompozicija Borbom ka slobodi
Kompozicije Borbom ka slobodi (Godina nastanka: oko 1936., materijal: beton, dimenzije: v. 250 cm, š. 300 cm, nekadašnja lokacija: Sokolski dom u Tuzli, uništeno) je djelo akademskog kipara Franje Ledera. Na reljefu je predstavljena borba Mlade Bosne za vrijeme austrougarske okupacije. Figura u lijevom dijelu kompozicije predstavlja patnju ovog naroda u borbi za svoja prava, a u desnom oslobođenje oslobođenje od zloglasnog režima Austro-Ugarske monarhije. Figura u sredini je Miško Jovanović, predvodnik u Tuzli svih snaga u borbi protiv okupatora. Uništili su ga fašisti 1941. godine. To je bila najveća skulptorska kompozicija u reljefu rađena u Tuzli. Za ovaj rad je Leder dobio dosta pohvala od ljudi koji su znali što su likovne vrijednosti. Od istog autora tada je uništeno nekoliko skulptura, poprsja, statua i gipsane ornamentike.
Juventus FC – sezona 2009/2010.
2010-11 sezona fudbalskog kluba Juventus FC je 112 po redu sezona od njegovog osnivanja i treća zaredom u Italijanskoj prvoj ligi. Juventus će novu sezonu započeti sa novim menadžerom Cirom Ferrarom.
Sastav 1. tima
GOLMANI
ODBRANA
VEZNI RED
NAPAD
skraćenice
Serie A - statistika po krugovima
skraćenice
Najbolji strijelci
skraćenice
Dolasci
1. tim
Odlasci
1. tim
Troškovi i zarade
Izvor podataka: Juventus.it
Ante Vican
Ante Vican, bosanskohercegovački i hrvatski glumac, rođen u Gornjim Vinjanima, grad Imotski, Hrvatska. Umro je 22. marta 2014. godine. Živio je u staračkom domu u Grudama.
Dobitnik je Zlatne Arene za sporednu mušku ulogu u filmu Zrinka Ogreste "Crvena prašina". Glumu završio u Zagrebu kao prvi diplomirani glumac s diplomom pod rednim brojem 2 jer se broj 1 ne izdaje. Glumio u brojnim predstavama, serijama i filmovima.
Gustaf Dalén
mini|AGA štednjak Nils Gustaf Dalén (30. novembar 1869 – 9. decembar 1937) bio je švedski Nobelovac iz 1912. i industrijalist, osnivač kompanije AGA i izumitelj AGA šporeta i Dalén svjetionika. Godine 1912. nagrađen je Nobelovom nagradom za fiziku za svoj "pronalazak automatskih regulatora za upotrebu u vezi sa gasnim akumulatorima za osvjetljavajuće svjetionike i bove".
511.
Godina 511. (DXI) bila je redovna godina koja počinje u subotu u julijanskom kalendaru. U svoje vrijeme je bila poznata kao Godina konzulstva Feliksa i Sekundina (ili, rjeđe, godina 1264. Ab urbe condita). Oznaka 511. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Karauzovići (Goražde)
Karauzovići su naseljeno mjesto u gradu Goraždu, Bosna i Hercegovina.
Plivanje na Olimpijskim igrama 2016 – 100 m delfin (žene)
Takmičenja u disciplini 100 m delfin za žene na Olimpijskim igrama 2016. održana su 6. i 7. augusta.
Rekordi
Aktualni rekordi u ovoj disciplini prije početka takmičenja prikazani su u tabeli. Na ovim Igrama srušeni su sljedeći rekordi:
Max von Laue
Max von Laue (Koblenz, 9. oktobar 1879 – Zapadni Berlin, 24. april 1960) bio je njemački fizičar. Dobitnik je Nobelove nagrade za fiziku 1914. godine za otkriće difrakcije x-zraka na kristalima.
Doktorirao je 1906. godine na Univerzitetu Ludwig Maximilian u Münchenu. Od 1912. bio je profesor fizike na Univerzitetu u Zürichu, od 1919. direktor zavoda za teorijsku fiziku Univerzitetu u Berlinu, od 1951. direktor instituta za fizikalno-hemijska istraživanja "Max Planck" u Berlinu. Da bi dokazao valnu prirodu rendgenskih zraka, predložio je 1912. da se kao optička rešetka upotrijebi kristal i tako postigne ogib (difrakcija) rendgenskih zraka. Eksperimente su izveli Paul Knipping i Walter Friedrich te pokazali da su rendgenske zrake elektromagnetske naravi. To je bio početak rendgenske strukturne analize. Za istraživanja ogiba rendgenskih zraka u kristalima dobio je 1914. Nobelovu nagradu za fiziku.
Pored svojih naučnih poduhvata sa doprinosima u optici, kristalografiji, kvantnoj teoriji i teoriji relativnosti, Laue je imao niz administrativnih pozicija koje su unaprijedile i vodile njemačko naučno istraživanje i razvoj tokom četiri decenije. Snažan protivnik nacizma, bio je ključan u ponovnom uspostavljanju i organizaciji njemačke nauke nakon Drugog svjetskog rata.
Paul Auster
Paul Auster (Pol Oster), američki književnik, rođen 3. februara 1947. godine u Newarku, New Jersey.
Goran Čengić
Goran Čengić (Sarajevo, 1946 – Sarajevo, 14. juni 1992) bio je bosanskohercegovački rukometaš koji je igrao za RK Bosna Sarajevo, RK Mlada Bosna, RK Crvena zvezda i rukometna reprezentaciju Jugoslavije.
Rani život
Roditelji Ferid (Fićo) i Nataša (djevojački Zimonjić) su bili partizani u Drugom svjetskom ratu. Otac mu je bio prvi gradonačelnik Sarajeva nakon Drugog svjetskog rata, a kasnije je sedam godinja proveo na Golom otoku, jer je odbio naređenje partije da uhapsi svoje prijatelje. Natašin pradjed je bio pop i vojvoda gatački Bogdan Zimonjić, a brat od njenog djeda je bio Petar Zimonjić, mitropolit dabrobosanski, kojeg su ubile ustaše 1941. godine. Ivan Goran Kovačić je osoba po kojoj su mu roditelji dali ime. Odgojen je u duhu antiašističkih ideala, prije svega slobode i jednakosti za sve ljude bez obzira na vjeru i naciju. Bio je najstariji od trojice braće, a mlađa braća su mu bili Rodoljub (1956.) i najmlađi Igor (1958.). Živjeli su u naselju Grbavica u Sarajevu.
1963. godine, sa 17 godina je igrao za ekipu RK Bosna Sarajevo, kada su nakon pobjede nad bjelovarskim Partizanom osvojili prestižnu titulu u finalu Kupa Jugoslavije. Završio je studije na sarajevskoj likovnoj akademiji, smjer Industrijski dizajn. Oženio se Goranom i imao dva sina, Vladimira i Srđana.
Smrt
Ubio ga je 14. juna 1992. godine Veselin Vlahović nakon što je pokušao zaštiti svog komšiju, starog i bolesnog profesora Husniju Ćerimagića, nosioca Karađorđeve zvijezde. Stan mu je bio u naselju Grbavica, u dijelu koji su držale srpske snage. Supruga je sa sinovima već otišla u Beograd, a i on je to planirao. Prijatelji su mu savjetovali da sa ulaznih vrata skine pločicu s natpisom Čengić i da stavi majčino djevojčako prezime Zimonjić. Čuvši da se nešto dešava na stepeništu zgrade, otvorio je svoja vrata i vidjevši naoružane muškarce kako odvode komšiju, povikao je na njih. Stari Husnija drhtao je od straha na stepeništu, bio je samo u pidžami. Ubica, poznatiji kao Monstrum s Grbavice, koji služi kaznu od 42 godine zatvora za najteže zločine nad civilima, poveo je Gorana na put bez povratka. Upucao ih je obojicu i bacio na smetlište. Goran je umirao dva dana, a onda se ubica, posumnjavši da je Goran živ, vratio i dokrajčio ga. Goranovo tijelo je pronađeno nakon devet godina u jami ispod Trebevića i pokopano.
Zanimljivosti
Goranova majka Nataša je ustanovila da su u istoj ćeliji zatvora u Sarajevu bili i njen muž, i ranije, Petar Zimonjić (mitropolit) - brat od njenog djeda, a njeni preci (Zimonjići) i preci njenog muža (Čengići, potomci Smail-age Čengića) su bili smrtni neprijatelji. Nataša je bila u krvnom srodstvu s Karađorđevićima i crnogorskim Petrovićima.
IC 142
IC 142 je dio galaksije i nalazi se u sazviježđu Trokut. Prvo otkriće je napravio Guillaume Bigourdan 28. oktobra 1889. godine.
Sigrid Undset
Sigrid Undset (Kalundborg, 20. maj 1882. - Lillehammer, 10. juni 1949.), norveška književnica
Nakon prvih objavljenih djela putuje u inostranstvo (Francuska, Italija) i potpuno se posvećuje književnom radu. Doživjevši duhovnu krizu, 1925. godine prelazi na katoličku vjeru. Godine 1928. dobila je Nobelovu nagradu za književnost. Nakon njemačke okupacije Norveške odlazi u Švedskua zatim u SAD, no nakon rata vraća se u domovinu.
Vidakovići Vrela
Vidakovići Vrela je naseljeno mjesto u općini Šekovići, Bosna i Hercegovina. Naselje se nalazi u sjevero-istočnom dijelu općine Šekovići na obroncima visoravni Borogovo na nadmorskoj visini od oko 800 metara.
Crnogorska akademija nauka i umjetnosti
Crnogorska akademija nauka i umjetnosti, najviša je naučna institucija Crne Gore, osnovana 1976. godine.
Historija
Prvobitno od 1973. godine, Društvo za nauku i umjetnost Crne Gore.
Skupština
Najviši organ upravljanja je Skupština, u koju ulaze svi redovni i dopisni članovi.
Predsjedništvo
Izvršni organ je predsjedništvo na čelu s predsjednikom i njegovim sekretarom, zatim dva potpredsjednika, sekretari odjeljenja i 2 člana iz sastava redovnih članova.
Odjeljenja
U Akademiji djeluju:
U sastavu biblioteke djeluju Odsjek za dokumentaciju i arhivu.
Članovi
Akademija sada ima 41 člana u radnom sastavu (28 redovna i 13 vanrednih) i 17 dopisnih članova.
Predsjednici Društva, odnosno CANU, bili su:
IC 1839
IC 1839 (također poznat kao MCG 2-8-1, PGC 10394 i UGC 2220) je galaksija koja je udaljena oko 343 miliona sg od Zemlje i nalazi se u sazviježđu Ovan. Najveći prečnik je 1,00 (100 hiljada sg) a najmanji 0,5 uglovnih minuta (50 hiljada sg). Prvo otkriće je napravio Stephane Javelle 7. januara 1896. godine.